Etter Olav Haraldssons død ble danske Svein Knutsson (Alfivasson) norsk konge, og han ble raskt upopulær. Olavs tidligere fiender Einar Tambarskjelve og Kalv Arnesson tok derfor initiativ til å få Olavs sønn Magnus til Norge. Magnus ble fostret opp i Holmgard i Gardarike hos kong Jarisleiv, men Einar og Kalv ville nå bli Magnus' menn og hjelpe ham å få tilbake farsarven sin.